बॉलीवुड छोड़ने का मन बना चुकी थी : जैकलिन  
जैकलिन ने कहा, 2011 मेरे लिए बिल्कुल अनापेक्षित रहा। मैंने माया नगरी छोड़ने का मन बना लिया था, लेकिन अचानक हालात मेरे पक्ष में होने लगे।
श्रीलंकाई मूल की अभिनेत्री जैकलिन फर्नांडिस ने कहा है कि इस वर्ष उन्होंने माया नगरी को अलविदा कहने का मन बना लिया था, लेकिन कुछ अच्छी फिल्मों और उज्ज्वल भविष्य की आस ने उन्हें ऐसा करने से रोक दिया।एक कार्यक्रम के दौरान जैकलिन ने कहा, "2011 मेरे लिए बिल्कुल अनापेक्षित रहा। मैंने माया नगरी छोड़ने का मन बना लिया था, लेकिन अचानक हालात मेरे पक्ष में होने लगे। यही कारण है कि मैंने यह इरादा त्याग दिया।"

	जैकलिन ने 2009 में फिल्म 'अलादीन' के माध्यम से बॉलीवुड में कदम रखा था। इसके बाद उन्होंने 'जाने कहां से आई है' में काम किया। दोनों फिल्में बुरी तरह फ्लॉप रही थीं। इसके बाद जैकलिन ने 'मर्डर-2' में काम किया, लेकिन उन्हें सबसे अधिक शोहरत फिल्म 'हाउसफुल' के आइटम नम्बर- 'धन्नो' से मिली। अब जैकलिन फिल्म नगरी छोड़ने का इरादा त्याग चुकी हैं और नए वर्ष पर अच्छे अवसरों की तलाश में हैं।

	जैकलिन ने कहा, "नया साल मेरे लिए बहुत महत्वपूर्ण है। नए वर्ष में मेरी कुछ बहुत अहम फिल्में रिलीज होंगी। इस वर्ष मेरी तीन फिल्में आने वाली हैं। नया साल मेरे लिए बहुत रोचक होगा क्योंकि मैंने अब फिल्मों में पूरी तरह तन्मयता से काम करना शुरू कर दिया है।" अगले साल जैकलिन की तीन फिल्में-'हाउसफुल-2', 'रेस-3' और 'राज थ्रीडी' रिलीज होने वाली हैं।